**Contract de furnizare produse**

nr. \_\_\_\_\_\_\_\_\_\_ din \_\_\_\_\_\_\_\_\_\_\_\_\_\_

**Unitatea Administrativ Teritorială Judeţul Harghita,** prin **Consiliul Judeţean Harghita**, cu sediul în Miercurea-Ciuc, P-ţa Libertăţii, nr. 5, jud. Harghita, telefon 0266-207700, fax 0266-207716, cod fiscal 4245763, cont trezorerie nr. RO61 TREZ 24A5 1010 3200 108X, deschis la Trezoreria Miercurea-Ciuc, reprezentată legal de dl. Borboly Csaba - președinte, în calitate de **Achizitor**, pe de o parte,

şi

**SC ………………………………………… SRL** cu sediul în …………………………………….. jud. ………………………, telefon ………………………………, cod fiscal ………………………, număr de înmatriculare …………………………, cont trezorerie nr. ………………………………………………………. deschis la ………………………………, reprezentată prin …………………………………, având funcţia de Administrator - în calitate de **Furnizor**, pe de altă parte.

1. ***Definiţii***

1.1. În prezentul Contract următorii termeni vor fi interpretaţi astfel:

* + - 1. ***Contract*** - reprezintă prezentul Contract şi toate anexele sale;
      2. ***Achizitor şi Furnizor*** - părţile contractante, aşa cum sunt acestea numite în prezentul Contract;
      3. ***Preţul Contractului***- preţul plătibil Furnizorului de către Achizitor, în baza Contractului, pentru îndeplinirea integrală şi corespunzătoare a tuturor obligaţiilor asumate prin Contract;
      4. ***Produse*** *–* toate materialele care urmează a fi livrate conform anexei din contract a căror prestare face obiectul Contractului;
      5. ***Forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii Contractului şi care face imposibilă executarea şi, respectiv, îndeplinirea Contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      6. ***Formular de ofertă*** - actul juridic prin care Prestatorul şi-a manifestat voinţa de a se angaja din punct de vedere juridic în prezentul Contract de achiziţie publică, oferta cuprinde propunerea financiară şi propunerea tehnică, complet şi integral;
      7. ***Grafic de furnizare produselor*** - eşalonarea serviciilor în limita termenului de prestare propus prin ofertă;
      8. ***Graficul de plăţi***-  plăţilor, până la nivelul preţului Contractului;
      9. ***Propunerea tehnică*** **-** parte a ofertei elaborată pe baza cerinţelor din Necesități minime obligatorii sau după caz din documentaţia descriptivă;
      10. ***Propunerea financiară*** - parte a ofertei ce cuprinde toate informaţiile cu privire la preţ, tarif, toate celelalte condiţii financiare şi comerciale corespunzătoare satisfacerii cerinţelor solicitate prin documentaţia de atribuire;
      11. ***Durata Contractului*** **-** perioada de timp în care Contractul produce efecte juridice;
      12. ***Obiectul Contractului*** - executarea şi finalizarea produselor definite în Necesități minime obligatorii;
      13. ***Zi*** - zi calendaristică, dacă nu se prevede în mod expres altfel;
      14. ***An*** - o perioadă de 365 de zile consecutive;

1.2. În prezentul Contract, cu excepţia unei prevederi contrare cuvintele la forma singular vor include forma de plural şi viceversa, acolo unde acest lucru este permis de context.

1.3. Clauzele şi expresiile vor fi interpretate prin raportare la întregul Contract.

***CLAUZE GENERALE***

* + 1. ***Obiectul Contractului***

2.1. Obiectul Contractului este furnizarea produse materiale educațională, în conformitate cu obligaţiile asumate prin prezentul Contract, produsele prevăzute în anexa le prezentul contract.

2.3. Achizitorul se obligă să plătească preţul convenit în prezentul Contract pentru furnizarea produselor în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

* + 1. ***Preţul Contractului***

3.1. Preţul contractului de achiziţie publică este ferm, exprimat în lei.

3.2. Preţul convenit pentru îndeplinirea contractului, plătibil furnizorului de către achizitor, este de **……………………….** lei RON adică **……………………..**, din care T.V.A **………………….** lei RON adică **…………………….. lei.**

* + 1. ***Durata Contractului***

4.1. Durata prezentului Contract este de 30 de zile, începând de la data de …………………. până la data de ……………………..

4.2. Prezentul Contract începe să producă efecte la data semnării și înregistrării acestuia.

* + 1. ***Executarea Contractului***

5.1. Executarea Contractului se face la locul stabilit de părți prin contract.

* + 1. ***Documentele Contractului***

6.1. Documentele Contractului sunt:

Necesități minime obligatorii nr. …..

Propunerea tehnică;

Propunerea financiară;

Declarația privind existența sau absența situațiilor de conflict de interese;

Alte documente, dacă este cazul.

* + 1. ***Obligaţiile principale ale Furnizorului***

7.1. Furnizorul se obligă să furnizeze produsele la standardele și/ sau performanțele prezentate, în termenul convenit.

7.2. Furnizorul se obligă să furnizeze produsele materiale educațională la standardele şi performanţele prezentate în anexa la Contract.

7.3. Furnizorul se obligă să furnizeze produsele materiale educațională în conformitate cu graficul de prestare prezentat în propunerea tehnică.

* + 1. ***Obligaţiile principale ale Achizitorului***

8.1. Achizitorul se obligă să recepţioneze produsele în termenul convenit.

8.2. Achizitorul se obligă să plătească preţul produselor către furnizor în termen de 30 zile de la data comunicării facturii de către acesta care se va emite după furnizare produselor si întocmirea unui proces verbal de predare-primire.

***9. Sancţiuni pentru neîndeplinirea culpabilă a obligaţiilor***

9.1. – În cazul în care, furnizorul nu reușește să execute la timp obligații asumate prin contract, atunci achizitorul are dreptul de a calcula, ca penalități de întârziere, o sumă echivalentă cu 0,01%/zi din partea din contract executat cu întârziere, până la îndeplinirea efectivă a obligațiilor.

9.2 – La expirarea duratei de execuție a contractului, furnizorul este de drept în întârziere, fără a fi necesară vreo notificare a acestuia în acest sens.

9.3. – Nerespectarea obligațiilor asumate prin prezentul contract de către una din părți în mod culpabil și repetat dă dreptul părții lezate de a considera contractul de drept reziliat și de a pretinde plata de daune interese.

9.4. - Achizitorul își rezervă dreptul de a renunța oricând la contract, printr-o notificare scrisă adresată furnizorului, fără nici o compensaţie, dacă acesta din urma dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a

contractului.

9.5 În cazul în care ofertantul declarat câştigător nu îşi onorează comanda, în termenul stabilit prin contractul de furnizare, autoritatea contractantă are dreptul de a rezilia contractul de furnizare pentru produsul care face obiectul acestuia.

***CLAUZE SPECIFICE***

***10. Alte responsabilităţi ale Furnizorului***

10.1. Furnizorul are obligaţia de a livra produsele prevăzute în Contract cu profesionalismul şi promptitudinea cuvenite angajamentului asumat, în conformitate cu standardele şi/sau performanţele prezentate în propunerea tehnică.

***11. Alte responsabilităţi ale Achizitorului***

11.1. Achizitorul se obligă să pună la dispoziția furnizorului orice facilități și/ sau informații pe care acesta le solicită și pe care le consideră necesare îndeplinirii contractului.

***12. Începere, finalizare, întârzieri, sistare***

12.1. (1) Furnizorul are obligaţia de a livra produselor în cel mult 30 zile de la semnarea contractului.

(2) În afara cazului în care achizitorul este de acord cu o prelungirea a termenului de livrare, orice întârziere în îndeplinirea contractului dă dreptul achizitorului de a solicita penalități furnizorului conform clauzei. 9.1.

***13. Recepţie, verificări***

13.1 Achizitorul sau reprezentantul său are dreptul de a inspecta şi/sau de a testa produsele pentru a verifica conformitatea lor cu specificaţiile din oferta si anexele la contract.

13.2. – Achizitorul va încheia cu furnizorul un proces verbal de recepție predare – primire a produselor.

13.4. – Dacă vreunul dintre produsele inspectate sau testate nu corespunde specificaţiilor, achizitorul are dreptul să îl respingă, iar furnizorul are obligaţia in termen de 24 de ore de la data înștiințării, fără a modifica preţul contractului:

a) de a înlocui produsele refuzate; sau

b) de a face toate modificările necesare pentru ca produsele să corespundă specificaţiilor lor tehnice.

13.5. – Dreptul autorității achizitoare de a inspecta, de a testa şi, dacă este necesar, de a respinge nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui

reprezentant al achizitorului, anterior livrării acestora la destinaţia finală.

***14.* Ambalare şi marcare**

14.1. – (1) Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

2) În cazul ambalării greutăților şi volumelor în cutii, furnizorul va lua în considerare, unde este cazul, distanța mare până la destinaţia finală a produselor şi absența facilităţilor de manipulare grea în toate punctele de tranzit.

***15. Modalităţi de plată***

15.1. Pentru serviciile prestate Prestatorul va emite facturi în lei.

15.2 Plăţile care urmează a fi realizate în cadrul Contractului se vor face numai după emiterea facturii şi a acceptării acesteia fără obiecţii de către Achizitor pentru serviciile prestate.

15.3. Plata contravalorii furnizarea produselor se face, prin virament bancar, în baza facturii emisă de către Furnizorul pentru suma la care este îndreptățit conform prevederilor contractuale.

15.4. Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Furnizorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

15.5. Furnizorul este răspunzător de corectitudinea și exactitatea datelor înscrise în facturi.

***16. Ajustarea preţului Contractului***

16.1. Pentru produsele livrate plățile datorate de achizitor furnizorului sunt cele declarate în propunerea financiară , anexă la contract

16.2. Preţul contractului de achiziţie publică este ferm, exprimat în lei si nu se actualizează pe toată perioada de valabilitate a contractului.

***17*. Amendamente**

17.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.

***18. Cesiunea***

18.1. Este permisă doar cesiunea creanţelor născute din prezentul Contract, obligaţiile rămânând în sarcina părţilor contractante, astfel cum au fost stipulate şi asumate iniţial.

***19. Soluţionarea litigiilor***

19.1. Achizitorul şi Furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea Contractului.

19.2. Litigiile şi divergenţele ivite între părţi în legătură cu executarea prezentului Contract în cazul cărora părţile nu au reuşit să ajungă la o soluţie amiabilă, vor fi deduse judecării instanţelor competente de la sediul Achizitorului.

***20. Forţa majoră***

20.1. Forţa majoră este constatată de o autoritate competentă.

20.2. Forţa majoră exonerează părţile contractante de îndeplinirea obligaţiilor asumate prin prezentul Contract, pe toată perioada în care aceasta acţionează.

20.3. Îndeplinirea Contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

20.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

20.5. Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

20.6. Dacă forţa majoră acţionează sau se estimează ca va acţiona o perioadă mai mare de 45 de zile, fiecare parte va avea dreptul să notifice celeilalte părţi încetarea de plin drept a prezentului Contract, fără ca vreuna din părţi să poată pretindă celeilalte daune-interese.

***21. Prelucrarea datelor cu caracter personal***

21.1. Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului Contractului, îndeplinirii obiectivelor acestuia, precum și în scop statistic.

21.2. Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe

perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul Contract.

21.3. Părțile contractuale vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, neprelucrare sau transfer către terți ori publicare pe surse publice interne sau externe.

21.4. Părțile contractuale vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

21.5. Părțile contractuale se vor informa și notifica reciproc cu privire la orice încălcare a securității prelucrării datelor cu caracter personal din prezentul Contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPCDCP), conform obligațiilor ce decurg din prevederile Regulamentului (UE) 679/2016.

21.6. Părțile contractuale, prin reprezentații desemnați să prelucreze datele cu caracter personal din actualul Contract și acte adiționale, în îndeplinirea scopului principal sau secundar al prezentului Contract sau al actelor adiționale, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

***22. Comunicări***

22.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

22.2. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***23. Caracterul public al Contractului***

23.1. Prezentul Contract constituie un document de interes public al cărui conținut este accesibil publicului și poate fi adus la cunoștința publicului prin afișare sau publicare pe site-ul instituției ori prin orice alte modalități similare, cu condiția respectării art. 25.

***24. Legea aplicabilă Contractului***

24.1. Contractul va fi interpretat conform legilor din România.

***25.* Dispoziţii finale**

25.1. Părțile au înțeles să încheie contractul de furnizare, azi …………………… în format electronic.

|  |
| --- |
| **Achizitor, Furnizor**  **Unitatea Administrativ-Teritorială S.C.**  **Județul Harghita** |
| Borboly Csaba  președinte  prin  Bicăjanu Vasile  Director executiv |

|  |  |  |  |
| --- | --- | --- | --- |
| Serviciul achiziții publice  Gróza Nóémi  Șef serviciu |  |  |  |
| Viza control financiar- preventive  Nisipasu Krisztina  Consilier |  |  |  |
| Viza juridică  Consilier juridic  Dobrean Lucia Doina |  |  |  |

Responsabil de contract

Benkes Éva

Consilier